cyanic-selkie/wikianc huggingface dataset:
Αλέξιος Γ΄ Άγγελος
Η Άλωση από τους σταυροφόρους
thumb|right|250px|Ο Αλέξιος Γ΄ Άγγελος όπως απεικονίζεται στο [[Promptuarii Iconum Insigniorum.]] Σύντομα όμως ο Αλέξιος Γ΄ θα απειλούνταν από έναν νέο, πολύ μεγαλύτερο κίνδυνο. Κατά το έτος 1202 οι Ευρωπαίοι πρίγκιπες της Δ΄ Σταυροφορίας συναθροίστηκαν στη Βενετία. Ο Αλέξιος, γιος του εκθρονισμένου Αυτοκράτορα Ισαακίου Β΄ Αγγέλου, έφυγε από την Κωνσταντινούπολη και απευθυνόμενος στη σύναξη των Σταυροφόρων τούς υποσχέθηκε την ακύρωση του σχίσματος ανάμεσα στην Καθολική και την Ορθόδοξη Εκκλησία, εάν αυτοί τον βοηθούσαν να εκθρονίσει το θείο του Αλέξιο Γ΄, καθώς και πλούσια αποζημίωση και δώρα για τις υπηρεσίες τους. Την 1η Οκτωβρίου 1202 ξεκίνησε ο βενετικός στόλος μεταφέροντας τους σταυροφόρους στις Δαλματικές ακτές, όπου κατέλαβαν τη Ζάρα και στη συνέχεια το Δυρράχιο, όπου ο Αλέξιος ανακηρύχθηκε Αυτοκράτορας ως Αλέξιος Δ΄. Στις 23 Ιουνίου 1203, ο στόλος των Σταυροφόρων υπό την ηγεσία του Δόγη της Βενετίας Δάνδολου, μεταφέροντας τον νέο Αυτοκράτορα, αγκυροβόλησε μπροστά από την Κωνσταντινούπολη. Στις 17 Ιουλίου οι σταυροφόροι προχώρησαν στην πρώτη κατάληψη της Πόλης και ο Αλέξιος Γ΄ χωρίς καμία αντίσταση και δείχνοντας όλη του τη δειλία, δραπέτευσε νύχτα δια θαλάσσης στο Δεβελτό, παίρνοντας μαζί τα τιμαλφέστερα κειμήλια του στέμματος και τις κόρες του Ειρήνη και Ευδοκία. Περιπλανήθηκε σε όλη την έκταση της πρώην Αυτοκρατορίας του έχοντας μαζί του τα διάσημα του αξιώματός του και τα κειμήλια που απέσπασε φεύγοντας από την Κωνσταντινούπολη. Στη Λάρισα συναντήθηκε με τον Λέοντα Σγουρό, στον οποίο έδωσε την κόρη του Ευδοκία. Έτσι συνελήφθη του 1210 και φυλακίσθηκε σε ένα μοναστήρι της Νίκαιας, όπου και πέθανε.
Αποτίμηση της προσωπικότητάς του
Για τον Ντόναλντ Νίκολ ήταν «αδύναμος χαρακτήρας, διεφθαρμένος και εγωιστής», ευρισκόμενος «κάτω από την επιρροή της δυναμικής γυναίκας του, Ευφροσύνης Δούκαινας Καματηράς»
Οικογένεια
Νυμφεύτηκε την Ευφροσύνη Καματηρά, κόρη του Ανδρονίκου Καματηρού μεγάλου δρουγγαρίου και πανσεβαστού και μιας Καντακουζηνής· είχαν τα εξής τέκνα:
Γενεαλογία
Γενεαλογία Βυζαντινών Αυτοκρατόρων
Νομίσματα
Ο Αλέξιος Γ΄ έκοψε χρυσά υπέρπυρα, άσπρα τραχέα από ήλεκτρο, άσπρα τραχέα από κράμα χαλκού με λίγο άργυρο και χαλκά τεταρτηρά. Μερικά φτιάχτηκαν και στο νομισματοκοπείο της Θεσσαλονίκης, όπου κόπηκαν και χάλκινα ημίσεα τεταρτηρών.
Στο υπέρπυρον υπάρχει στη μέση μακρύς πατριαρχικός σταυρός που τον κρατούν στα αριστερά ο Αλέξιος Γ΄ και στα δεξιά ο Κωνσταντίνος Α΄. Ο πρώτος φορεί χλαμύδα και κρατά ακακία στο αριστερό. Ο δεύτερος φορεί λώρον και φέρει φωτοστέφανο. Και οι δύο στέκονται με στέμμα, είναι γενειοφόροι και φορούν διβιτίσιον. Επιγραφή ΑΛΕΞΙΟC ΔΕCΠΟΤΗC και ΚΩΝCΤΑΝΤΙΝΟC.
Πηγές
Κατηγορία:Δυναστεία των Αγγέλων Κατηγορία:Σταυροφορίες Κατηγορία:Σεβαστοκράτορες
Θεόδωρος Κασάπης
Ο Θεόδωρος Κασάπης (τουρκ.: Teodor Kasap, 10 Νοεμβρίου 1835 – 1905) ήταν Οθωμανός εκδότης εφημερίδων και συντάκτης ελληνικής καταγωγής.
Ο Κασάπης γεννήθηκε στην Καισάρεια. Σε ηλικία 11 ετών πέθανε ο πατέρας του, οπότε ο Θεόδωρος εγκαταστάθηκε στην Κωνσταντινούπολη, όπου έπιασε δουλειά ως παραγιός σε έναν Ρωμιό έμπορο και πήγε σε ελληνικό σχολείο.
Κατόπιν σπούδασε στο Παρίσι και εργάσθηκε για περίπου επτά χρόνια ως προσωπικός γραμματέας του Γάλλου μυθιστοριογράφου Αλεξάνδρου Δουμά. Στη συνέχεια επέστρεψε στην Πόλη και δίδαξε γαλλικά σε διάφορα σχολεία της και αργότερα στην Αυτοκρατορική Σχολή Πυροβολικού. Εργάσθηκε επίσης ως συντάκτης στη γαλλόφωνη εφημερίδα Étoile d'Orient (= «Αστήρ της Ανατολής»).
Τον Φεβρουάριο του 1870 ο Κασάπης εξέδωσε την εβδομαδιαία γαλλόφωνη σατιρική εφημερίδα/περιοδικό Le Diogene, την οποία σύντομα μετέτρεψε διαδοχικά σε ελληνόφωνη ως Ο Διογένης και στις 24 Νοεμβρίου 1870 την κυκλοφόρησε ως τουρκόφωνη (με τον ομώνυμο τίτλο Diyojen). Αυτή υπήρξε το πρώτο χιουμοριστικό/σατιρικό έντυπο στην ιστορία της Οθωμανικής Αυτοκρατορίας. Η καυστική του σάτιρα οδήγησε την κυβέρνηση να διατάξει το προσωρινό κλείσιμό του μετά από μόλις 4 τεύχη. Ο Κασάπης όμως κατόρθωσε να εκδώσει τελικώς 183 τεύχη του Diyojen πριν διαταχθεί το οριστικό του κλείσιμο το 1873.
Το 1877 ο Κασάπης καταδικάσθηκε σε τριετή φυλάκιση για μία γελοιογραφία στη Hayal που σατίριζε τη λογοκρισία του τύπου. Απελευθερώθηκε από τη φυλακή υπό τον όρο ότι θα σταματούσε την έκδοση των Hayal και Istikbal. Αμέσως μετά την απελευθέρωσή του έφυγε σε αυτοεξορία στην Ευρώπη. Μετά από αρκετά χρόνα ο σουλτάνος Αμπντούλ Χαμίτ Β΄ τού έδωσε χάρη και τού επέτρεψε να επιστρέψει στην Πόλη, όπου του έδωσε δουλειά στην ιδιωτική βιβλιοθήκη του.
Εκτός από την εκδοτική του δραστηριότητα, ο Κασάπης έγραψε και θεατρικά έργα. Το πρώτο του, με τίτλο Pinti Hamit, ανέβηκε στο Θέατρο Gedikpaşa το 1873, ενώ άλλα έργα του ήταν τα Iskilli Memo (1874) και Para Meselesi (1875).
Εξωτερικοί σύνδεσμοι - πηγές
Κατηγορία:Οθωμανοί εκδότες Κατηγορία:Οθωμανοί συγγραφείς Κατηγορία:Οθωμανοί ελληνικής καταγωγής Κατηγορία:Μικρασιατικός Ελληνισμός Κατηγορία:Καππαδόκες Έλληνες
Επιχειρησιακή Μοντελοποίηση
thumb|Παράδειγμα Μοντελοποίησης Επιχειρησιακής Διεργασίας μιας διεργασίας με κανονική ροή με το Business Process Modeling NotationΗ Επιχειρησιακή Μοντελοποίηση (ΕΜ) χρησιμοποιείται στους τομείς της μηχανικής συστημάτων και της μηχανικής λογισμικού και αποτελεί τη διαδικασία της σχηματικής αναπαράστασης των διεργασιών μιας επιχείρησης, έτσι ώστε αυτές να μπορούν να αναλυθούν και να βελτιωθούν. Η μοντελοποίηση συνήθως πραγματοποιείται από επιχειρησιακούς αναλυτές και μάνατζερ, οι οποίοι προσπαθούν να βελτιώσουν την ποιότητα και την αποτελεσματικότητα των επιχειρησιακών διαδικασιών. Η βελτιστοποίηση απαιτεί συχνά τη χρήση της τεχνολογίας της πληροφορικής (information technology), έτσι ώστε να μπορούν να δημιουργηθούν επιτυχή μοντέλα.
Οι βελτιστοποιημένες επιχειρησιακές διεργασίες τίθενται σε εφαρμογή μέσα από προγράμματα Μάνατζμεντ της Αλλαγής (Change management). Μέρα με τη μέρα τα πλεονεκτήματα από την εξέλιξη της τεχνολογίας καθιστούν τα μοντέλα της ΕΜ όλο και πιο εκτελέσιμα και ικανά να προσομοιωθούν.
Ιστορία
Οι τεχνικές μοντελοποίησης επιχειρησιακών διεργασιών, όπως το flow chart, το functional flow block diagram, το control flow diagram, το διάγραμμα Gantt, το διάγραμμα PERT και το IDEF αναπτύχθηκαν από τις αρχές του 20ού αιώνα. Το διάγραμμα Gantt ήταν από τα πρώτα που εμφανίστηκαν γύρω στο 1900, ακολούθησαν τα flow charts τη δεκαετία του ‘20, τα functional flow block diagram και PERT τη δεκαετία του ‘50 και τέλος το Data flow diagrams και IDEF τη δεκαετία του ‘70. Ορισμένες πιο σύγχρονες τεχνικές μοντελοποίησης είναι το Unified Modeling Language και το Business Process Modeling Notation. Ωστόσο, οι παραπάνω αποτελούν μόνο ένα μέρος του συνόλου των μεθοδολογιών που έχουν αναπτυχθεί για τον τομέα των επιχειρησιακών διαδικασιών. Ο ίδιος ο όρος «επιχειρησιακή μοντελοποίηση» επινοήθηκε γύρω στο 1960 στον τομέα της μηχανικής συστημάτων από τον S.Williams στο άρθρο του «Η Επιχειρησιακή Μοντελοποίηση Βελτιώνει τον Διοικητικό Έλεγχο» (“Business Process Modeling Improves Administrative Control”). Η ιδέα του ήταν ότι οι τεχνικές που χρησιμοποιούνταν στα συστήματα φυσικού ελέγχου για την καλύτερη ανάλυση και κατανόησή τους, μπορούσαν να χρησιμοποιηθούν αντίστοιχα και στις επιχειρησιακές διεργασίες. Τη δεκαετία του ‘90 ο όρος είχε πια εδραιωθεί.
Το 1990 ο όρος «διεργασία» έγινε ταυτόσημο της παραγωγικότητας. Οι επιχειρήσεις ενθαρρύνονταν πλέον να σκέφτονται σε διεργασίες (processes) αντί για διαδικασίες (procedures), όπως συνήθιζαν μέχρι τότε. Η προσέγγιση των διεργασιών ασχολείται με τα γεγονότα που συμβαίνουν σε μια επιχείρηση, αντιμετωπίζοντάς τα ως μια αλυσίδα που συνδέει την αγορά με τα αποθέματα, τις παραγγελίες με τις πωλήσεις, κλπ. Τα παραδοσιακά εργαλεία μοντελοποίησης αναπτύχθηκαν για την απεικόνιση του χρόνου και του κόστους, ενώ οι σύγχρονες μέθοδοι επικεντρώνονται σε δραστηριότητες με πολλαπλές διασταυρούμενες λειτουργίες (cross-function activities). Αυτές έχουν αυξηθεί ιδιαίτερα σε αριθμό και σημασία, εξαιτίας της μεγάλης πολυπλοκότητας που συναντάται σήμερα στις επιχειρήσεις. Οι νέες μεθοδολογίες, όπως ο ανασχεδιασμός των επιχειρηματικών διεργασιών και η διαχείριση επιχειρηματικών διεργασιών μεταξύ άλλων, στοχεύουν στη βελτιστοποίηση των διεργασιών μέσω των παραδοσιακών λειτουργιών που συνθέτουν την κάθε επιχείρηση.
Όσον αφορά τον τομέα της μηχανικής λογισμικού, ο όρος «επιχειρησιακή μοντελοποίηση» έρχεται σε αντίθεση με την κοινή διαδικασία μοντελοποίησης λογισμικού, με στόχο να επικεντρωθεί περισσότερο στην πρακτική διαδικασία ανάπτυξης λογισμικού. Σε αυτό το διάστημα, αρχές της δεκαετίας του ’90, όλες οι υφιστάμενες και οι νέες τεχνικές επιχειρησιακής μοντελοποίησης θεωρούνταν και ονομάζονταν «γλώσσες επιχειρησιακής μοντελοποίησης» (business process modeling languages). Στην Αντικειμενοστραφή προσέγγιση, θεωρήθηκε ότι αποτελεί ένα ουσιαστικό βήμα για τον προσδιορισμό των Συστημάτων Επιχειρησιακών Εφαρμογών. Η μοντελοποίηση επιχειρηματικών διεργασιών έγινε η βάση των νέων μεθοδολογιών, οι οποίες για παράδειγμα υποστήριζαν επίσης τη συλλογή δεδομένων, την ανάλυση δεδομένων ροής, τα διαγράμματα ροής διεργασιών, καθώς και εγκαταστάσεις αναφοράς (reporting facilities). Γύρω στο 1995 παρουσιάστηκαν τα πρώτα οπτικά προσανατολισμένα εργαλεία για τη μοντελοποίηση των επιχειρησιακών διεργασιών.
Επιχειρηματικό Μοντέλο
Ένα επιχειρηματικό μοντέλο είναι ένα πλαίσιο για τη δημιουργία οικονομικής, κοινωνικής και/ή άλλης μορφής αξίας. Έτσι, ο όρος αυτός χρησιμοποιείται για ένα ευρύ φάσμα επίσημων και ανεπίσημων περιγραφών που αντιπροσωπεύουν βασικές πτυχές της επιχειρηματικής δραστηριότητας, συμπεριλαμβανομένης της αποστολής, της προσφοράς, των στρατηγικών, της υποδομής, των οργανωτικών δομών, των εμπορικών πρακτικών και των λειτουργικών διαδικασιών και πολιτικών.
Κατά κύριο λόγο, ένα επιχειρηματικό μοντέλο είναι η μέθοδος άσκησης επιχειρηματικής δραστηριότητας με την οποία μία επιχείρηση μπορεί να στηρίξει τον εαυτό της. Δηλαδή, να παράγει έσοδα. Το επιχειρηματικό μοντέλο περιγράφει τον τρόπο με τον οποίο μία επιχείρηση βγάζει χρήματα, προσδιορίζοντας τη θέση της στην αλυσίδα αξίας.
Επιχειρησιακή Διεργασία
Μία επιχειρησιακή διεργασία είναι μία συλλογή από αλληλοσχετιζόμενες, δομημένες δραστηριότητες ή καθήκοντα, τα οποία παράγουν μία συγκεκριμένη υπηρεσία ή προϊόν (εξυπηρετούν έναν ορισμένο στόχο) για έναν ορισμένο πελάτη ή πελάτες.
Μία επιχειρησιακή διεργασία μπορεί να αναλυθεί σε αρκετές υπό-διεργασίες, οι οποίες έχουν τις δικές τους ιδιότητες, παρόλα αυτά όμως συμβάλλουν στην επίτευξη του στόχου της κεντρικής διεργασίας. Η ανάλυση των επιχειρησιακών διεργασιών τυπικά περιλαμβάνει τη χαρτογράφηση των διεργασιών και υπό-διεργασιών μέχρι το επίπεδο μίας δραστηριότητας. Το μοντέλο επιχειρησιακής διεργασίας είναι ένα μοντέλο μιας ή περισσοτέρων επιχειρησιακών διεργασιών και καθορίζει τους τρόπους με τους οποίους πραγματοποιούνται οι διάφορες λειτουργίες για να εκπληρωθούν οι επιδιωκόμενοι στόχοι ενός οργανισμού. Ένα τέτοιο μοντέλο παραμένει μία αφηρημένη έννοια και εξαρτάται από την προβλεπόμενη χρήση του. Μπορεί να περιγράψει τη ροή της εργασίας ή την ολοκλήρωση μεταξύ των επιχειρησιακών διεργασιών. Επίσης, μπορεί να κατασκευαστεί σε πολλαπλά επίπεδα.
Η ροή εργασίας (workflow) είναι μία απεικόνιση μίας σειράς από λειτουργίες, οι οποίες αποτελούν το έργο ενός ανθρώπου, ενός απλού ή σύνθετου μηχανισμού, μιας ομάδας ανθρώπων ή ενός οργανισμού από ανθρώπους ή μηχανές.
Εργαλεία Επιχειρηματικής Μοντελοποίησης
Τα εργαλεία επιχειρηματικής μοντελοποίησης παρέχουν στις επιχειρήσεις τη δυνατότητα να μοντελοποιούν τις επιχειρηματικές διεργασίες, να εφαρμόζουν και να εκτελούν αυτά τα μοντέλα, καθώς και να τα τελειοποιούν. Ως αποτέλεσμα, τα εργαλεία επιχειρηματικής μοντελοποίησης μπορούν να παρέχουν διαφάνεια στις επιχειρηματικές διεργασίες, καθώς επίσης και τη συγκέντρωση των εταιρικών επιχειρηματικών μοντέλων και των εκτελεστικών μεγεθών
Μοντελοποίηση και Προσομοίωση
Η λειτουργία της μοντελοποίησης και της προσομοίωσης επιτρέπει την προ-εκτελεστική “what-if” μοντελοποίηση και προσομοίωση. Η βελτιστοποίηση είναι διαθέσιμη μετά την εκτέλεση, βασιζόμενη στην ανάλυση των πραγματικών μεγεθών όπως εκτελέστηκαν.
Τα διαγράμματα επιχειρηματικής μοντελοποίησης είναι τα εξής:
Ορισμένες τεχνικές επιχειρηματικής μοντελοποίησης είναι οι ακόλουθες:
Εργαλεία γλωσσών προγραμματισμού για ΕΜ
Η σουίτα λογισμικού της επιχειρηματικής μοντελοποίησης παρέχει προγραμματιστικές διεπαφές (διαδικτυακές υπηρεσίες, διεπαφές προγράμματος εφαρμογών), οι οποίες επιτρέπουν τις επιχειρηματικές εφαρμογές να χτιστούν με τέτοιο τρόπο, έτσι ώστε να υποκινούν τη λειτουργία της ΕΜ. Το στοιχείο αυτό συχνά αναφέρεται ως η κινητήρια δύναμη της σουίτας λογισμικού της ΕΜ.
Οι σχετικές γλώσσες προγραμματισμού για ΕΜ περιλαμβάνουν τα εξής:
Ορισμένα πρότυπα:
Άλλες τεχνολογίες που σχετίζονται με την επιχειρηματική μοντελοποίηση περιλαμβάνουν την αρχιτεκτονική με προσανατολισμό στο μοντέλο (model-driven architecture) και την υπηρεσιοστραφή αρχιτεκτονική (service-oriented architecture).
Παραπομπές
Κατηγορία:Επιχειρήσεις
Βαλκανικό Κύπελλο Εθνών Ποδοσφαίρου
Το Βαλκανικό Κύπελλο Εθνών Ποδοσφαίρου υπήρξε μια ετήσια διεθνής ποδοσφαιρική διοργάνωση με μεγάλη αίγλη, που διεξαγόταν την προπολεμική περίοδο από το 1929 ως το 1936. Μεταπολεμικά έγινε δυο φορές προσπάθεια να συνεχιστεί, μία την περίοδο 1946-1948 και άλλη μία πολλές δεκαετίες αργότερα, την περίοδο 1973-1980, χωρίς ιδιαίτερη επιτυχία. Συνολικά έγιναν 11 διοργανώσεις ενώ άλλη μία ξεκίνησε χωρίς να ολοκληρωθεί. Πολυνίκης υπήρξε η Ρουμανία με τέσσερις κατακτήσεις. Η μοναδική χώρα που μετείχε και στις 12 διοργανώσεις ήταν η Βουλγαρία.
Διοργάνωση-συμμετοχές
Την ιδέα της διοργάνωσης είχε ένας Αυστριακός, ο Ούγκο Μάισλ, ο οποίος πρώτος εισηγήθηκε στις βαλκανικές ποδοσφαιρικές ομοσπονδίες την δημιουργία ενός ποδοσφαιρικού κυπέλλου της Ανατολής, ως διακλάδωση του Κυπέλλου Ευρώπης. Έπειτα από διαπραγματεύσεις και συνομιλίες τα βαλκανικά κράτη συμφώνησαν να ξεκινήσουν ένα Βαλκανικό Κύπελλο. Ο πρώτος αγώνας διεξήχθη τον Οκτώβριο του 1929 ανάμεσα σε Γιουγκοσλαβία και Ρουμανία.
Το 1973 έγινε μια προσπάθεια να ξεκινήσει ξανά μετά την επιτυχία που είχε το Βαλκανικό Κύπελλο Ελπίδων Ποδοσφαίρου που είχε ξεκινήσει το 1968. Μετείχαν τέσσερις χώρες. Όμως, η έλλειψη ημερομηνιών είχε ως αποτέλεσμα να χρειαστούν 3,5 χρόνια για να ολοκληρωθεί. Το 1977 έγινε άλλη μια απόπειρα. Πήραν μέρος πέντε χώρες πλήν της Αλβανίας. Και αυτή η διοργάνωση χρειάστηκε 3,5 χρόνια για να ολοκληρωθεί. Έτσι η προσπάθεια αναβίωσης του θεσμού εγκαταλείφθηκε.
Συστήματα διεξαγωγής
Στην αναβίωση που επιχειρήθηκε το 1973 το σύστημα που επιλέχτηκε ήταν νοκ-άουτ διπλοί αγώνες και διπλός τελικός. Το 1977 είχαμε νέο σύστημα. Οι ομάδες χωρίστηκαν σε δύο ομίλους και οι νικητές έπαιξαν σε διπλό τελικό.
* Η διοργάνωση του 1931 ήταν εκτός σειράς και δεν μετρούσε στην αρίθμηση των Βαλκανικών Κυπέλλων.
Αϊκασιανό
Το Αϊκασιανό είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία, σύμφωνα με την οποία η συνοικία ονομάζεται Άγιος Κασσιανός. Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Κατηγορία:Οικισμοί στην Επαρχία Λεφκόσα
Ναυαγιαίρεση
thumb|right|250px|Αναπαράσταση 1751Ο όρος ναυαγιαίρεση ή ναυαγιαιρεσία (wrecking) φέρεται υπό τρεις εννοιολογικές σημασίες, και αυτές είναι: α) Η ανάληψη διάσωσης του ναυαγήσαντος πλοίου ή φορτίου. β)  Η ανάληψη διάσωσης υπολειμμάτων  του ναυαγήσαντος πλοίου ή φορτίου και γ) Η δόλια ή ηθελημένη (αναγκαστική) καταστροφή (μερική ή ολική) του πλοίου.
Σύνοψη
Σημειώνεται ότι και οι τρεις παραπάνω σημασίες αφορούν το πλοίο, το φορτίο και μηδέποτε τους επιβαίνοντες (πλήρωμα – επιβάτες) που εκ του γεγονότος και μόνο χαρακτηρίζονται «ναυαγοί», όρος που τους «συνοδεύει» νομικά μέχρι να αποζημιωθούν από την πλοιοκτήτρια εταιρεία ή την ασφαλιστική εταιρεία ή των ασφαλιστικών εταιρειών στις οποίες είναι αντασφαλισμένη η κύρια ασφαλιστική εταιρεία. Και τούτο γιατί; Ο λόγος είναι πολύ απλός. Η διάσωση του πλοίου – φορτίου εγείρει δικαιολογημένα οικονομικές αξιώσεις «σώστρα» και επέχει θέση ακόμη και εμπορικής πράξης, σε κάθετη αντίθεση με τη διάσωση επιβαινόντων που αποτελεί όχι μόνο νομική υποχρέωση του δυνάμενου να συνδράμει αρωγή αλλά και ηθική τοιαύτη που βεβαίως δεν μπορεί να εγείρει σε καμία περίπτωση οικονομικές αξιώσεις (παγκόσμιο ναυτικό έθιμο).
Επίσης άξιο προσοχής είναι ότι, ενώ και οι τρεις παραπάνω σημασίες φέρονται σε σχετικές διατάξεις, εν τούτοις, η πρώτη σημασία κρίνεται μάλλον αδόκιμος και αυτό διότι αν ληφθεί υπ΄ όψη ο ορισμός του πλοίου, σύμφωνα με τις νομοθεσίες (δείτε σχετικά άρθρο Πλοίο), γίνεται αντιληπτό ότι σε ένα ναυάγιο έχουν εξαλειφθεί οι προϋποθέσεις αυτής της έννοιας ύπαρξης του Πλοίου. Συνεπώς μόνο η δεύτερη και η τρίτη σημασίες του όρου είναι ορθές.
Στη σύγχρονη εποχή η έννοια «ναυαγιαίρεση» με τη δεύτερή της σημασία, λόγω της εξέλιξης μέσων, μεθόδων αλλά και πληρέστερης διεθνούς νομικής κάλυψης έδωσε τη θέση της στη ταυτόσημη έννοια επιθαλάσσια αρωγή (Salvage) με την οποία  και εξετάζεται το θέμα.
Η Τρίτη ερμηνεία αναφέρεται για καταστροφή και όχι διάσωση.
Καθ΄εαυτήν ναυαγιαίρεση
Η λέξη ναυαγιαίρεση είναι λόγια σύνθετη λέξη από το ναυάγι-ον και το ρ. αιρώ= κυριεύω αλλά και αίρω = σηκώνω. Το καθ΄εαυτό θέμα κινηματογραφείται από τον Χίτσκοκ στην ταινία του Πανδοχείο Τζαμάικα (Jamaica Inn) με πρωταγωνιστή τον Τσαρλς Λότον όπως ακριβώς περιγράφεται παρακάτω: "«Ο βασιλεύς θέλησε να επιβάλει και άλλο μέτρο. Θέλησε να καταργήσει την ναυαγιαίρεση, πανάρχαια συνήθεια, σ΄όλο το βασίλειο. Συνήθεια που ήταν από τα σοβαρά εμπόδια ν΄αναπτυχθεί το ναυτικό μας εμπόριο. Όταν ναυαγούσε κανένα εμπορικό καράβι, πέφτοντας έξω στην στεριά, οι κάτοικοι της περιοχής το λεηλατούσαν και μοιράζονταν, με τον έπαρχο, το φορτίο κι ό,τι άλλο μπορούσε να πουληθεί απ΄το σκαρί. Πολλές φορές, αν το πλήρωμα έφερνε αντίσταση, οι στεριανοί σφάζαν τους ναύτες και τον καπετάνιο ή τους πουλούσαν δούλους, σαν πραμάτεια κι΄ αυτούς. Το χειρότερο ήταν ότι, σε πολλές επικίνδυνες περιοχές οι στεριανοί έκαναν, τη νύχτα, ψεύτικα σημάδια για να γελαστεί ο καπετάνιος και να τσακιστεί το καράβι του απάνω στα βράχια»."
Μερικοί συγκλητικοί τόλμησαν να παρατηρήσουν πως το έθιμο ήταν τόσο βαθιά ριζωμένο στην συνείδηση του λαού, ώστε η αναγγελία του μέτρου που σκόπευε να εφαρμόσει ο βασιλεύς μπορούσε να προκαλέσει σοβαρές ταραχές. Πρόσθεσαν πως κι οι άρχοντες της επαρχίας, όσοι είχαν κτήματα παράκτια, ασφαλώς θ΄αντιδρούσαν και θα υποδαύλιζαν τον λαό.
Δόλια ναυαγιαίρεση
Δόλια ναυαγιαίρεση χαρακτηρίζεται η κατόπιν τρομοκρατικής ενέργειας, δολιοφθορά ή οποιαδήποτε άλλη εκ δόλου προερχομένη, όπως ακόμη και αυτή, όπως έτσι άφησε υπόνοιες να χαρακτηριστεί, η προσάραξη τούρκικου σκάφους στα Ίμια (1996) με έγερση και δημοσιοποίηση χωροαμφισβητήσεων της Τουρκίας σε βάρος της Ελλάδος.
Ακόμη κατά τη 10ετία 1950-60 το σενάριο κάποιων (ελάχιστων) ελληνικών κινηματογραφικών ταινιών άφηνε υπονοούμενο τέτοιας ναυαγιαίρεσης εις βάρος της Ελληνικής εμπορικής ναυτιλίας, χωρίς να υπάρξει ούτε μια δικαστική απόφαση που να επιβεβαίωνε αυτό. Συνέπεια της άδικης αυτής επίθεσης στο ναυτικό κλάδο ήταν ο υπερτριπλασιασμός των ασφάλιστρων των υπό Ελληνική σημαία πλοίων που επέβαλαν ξένες ασφαλιστικές εταιρείες.
Αναγκαστική ναυαγιαίρεση μπορεί να συμβεί είτε προς αποφυγή μεγαλύτερου κινδύνου π.χ. όπως έκανε το Γκαίμπεν για να προλάβει τυχόν βύθισή του (αναγκαστική προσγειάλωση), είτε ακόμη και σε πολεμικές επιχειρήσεις προς αποφυγή «λείας» του εχθρού. Προσφιλής μέθοδος των Ελλήνων, αρκετές φορές στους κατά θάλασσα αγώνες τους, αλλά και των Αμερικανών στον Ειρηνικό κατά τον Β' Π.Π. που εφάρμοσαν και σε αεροπλανοφόρα τους.
Κωνσταντίνος Παπαδογιάννης
Ο Κωνσταντίνος Παπαδογιάννης (θάνατος: 25 Οκτωβρίου 1961, Αθήνα) ήταν Έλληνας νομικός και πολιτικός.
Παραπομπές
Κατηγορία:Βουλευτές Χανίων Κατηγορία:Έλληνες Νομάρχες
Κύκλωπες
thumb|right|Ο Κύκλωπας [[Πολύφημος, κεφαλή από τη Θάσο, πιθανόν 2ος αι. Π.Κ.Ε. ή Ρωμαϊκό αντίγραφο. Μουσείο Καλών Τεχνών της Βοστώνης]] Οι Κύκλωπες ήταν μυθικά όντα της Ελληνικής μυθολογίας και της Ρωμαϊκής μυθολογίας με ένα μάτι στη μέση του μετώπου.
Οι Κύκλωπες της Οδύσσειας
Η πρώτη κατηγορία αφορά έναν λαό τερατόμορφων ανθρώπων, γιων του Ποσειδώνα, που φέρουν έναν και μοναδικό οφθαλμό στην μέση του μετώπου. Αναφέρονται στην Οδύσσεια ως κατοικούντες, πιθανώς, στην νήσο Σικελία, στη Δυτική Μεσόγειο. Άγριοι, χωρίς κάποια στοιχεία πολιτισμού και κοινωνικής οργάνωσης, εξόντωναν (και έτρωγαν) όσους πλησίαζαν στην περιοχή τους.
Ο Οδυσσέας και οι ναύτες του προσορμίστηκαν στην ακτή τους και εγκλωβίστηκαν στη σπηλιά του ισχυρότερου από αυτούς, του Πολύφημου. Τελικά μετά από ένα περιβόητο τέχνασμα του Οδυσσέα τύφλωσαν τον Κύκλωπα και κατόρθωσαν να διαφύγουν, όχι όμως χωρίς απώλειες.
Οι Κύκλωπες της μυθολογίας
Η δεύτερη κατηγορία αφορά μία τριάδα τερατόμορφων θεοτήτων που εμφανίζονται στη Θεογονία και είναι παιδιά του Ουρανού και της Γαίας. Αυτοί είναι τρεις: ο Βρόντης, ο Άργης και ο Στερόπης. Έχουν τεράστια δύναμη και γι αυτό φυλακίζονται στα Τάρταρα από τον Ουρανό, θεωρούμενοι ότι απειλούν την εξουσία του. Ακολούθως, ο Κρόνος και οι Τιτάνες τους απελευθερώνουν, για να τους βοηθήσουν στην πτώση του Ουρανού, αλλά όταν έρχονται στην εξουσία τους φυλακίζουν και πάλι στα Τάρταρα. Τέλος, ο Ζεύς και οι Ολύμπιοι τους απελευθερώνουν και πάλι και με τη βοήθειά τους κατανικούν τους Τιτάνες στην Τιτανομαχία, χάρη στα πολεμικά όπλα (τον κεραυνό, την βροντή και άλλα) που κατασκεύασαν υπό την επίβλεψη του Ήφαιστου μέσα στην Αίτνα. Όταν ο Ζευς έρχεται στην εξουσία τους αναθέτει την φύλαξη των Τιτάνων στα Τάρταρα και αυτοί ως ανταπόδοση του χαρίζουν τον κεραυνό και την βροντή, έκτοτε σήματα κατατεθέν του Δία. Στην Άρτεμη χάρισαν το κυνηγετικό τόξο.
Τους Κύκλωπες τους σκότωσε ο Απόλλων για να εκδικηθεί τον Δία για τον θάνατο του Ασκληπιού. Χάρη στις ιατρικές ιαματικές ικανότητές του ο Ασκληπιός, γιος του Απόλλωνα, είχε επαναφέρει στην ζωή πολλούς νεκρούς και γι'αυτό ο Δίας για τιμωρία τον σκότωσε με τον κεραυνό του.
Οι Κύκλωπες της προϊστορίας
Η τρίτη κατηγορία αφορά έναν λαό γιγάντιων ανθρώπων στους οποίους οι Έλληνες της κλασσικής εποχής απέδιδαν την κτίση των γιγάντιων τειχών που τα υπολείμματα τους διατηρούνταν σε πολλές περιοχές της χώρας. Προφανώς, τα τείχη αυτά είχαν κτιστεί στην ακμή των κοινωνιών της Μυκηναϊκής περιόδου.
Ο Στράβων αναφέρει ότι οι Κύκλωπες ήρθαν από τη Λυκία και έχτισαν τείχη και άλλες κατασκευές στην Τίρυνθα και στις Μυκήνες, γνωστές ως Κυκλώπεια Τείχη.
Άλλοι Κύκλωπες
Αργότερα, από τους μεταγενέστερους μυθογράφους, ως Κύκλωπες θεωρήθηκαν και οι Γίγαντες.
Εξωτερικοί σύνδεσμοι
Κυκλω Κατηγορία:Ρωμαϊκή μυθολογία  Κατηγορία:Όντα της ελληνικής μυθολογίας
Χαριστήρια
Τα Χαριστήρια ή Χαριστήρια Ελευθερίας ήταν γιορτή στην αρχαία Αθήνα προς ανάμνηση και τιμή της απελευθέρωσης από τους τριάκοντα. Γινόταν στις 12 του αττικού μήνα Βοηδρομιών.
Ο εορτασμός
Την γιορτή την αναφέρει ο Πλούταρχος. Την ημέρα αυτή λατρευόταν η Αθηνά. Οι Ελευθερωτές φορώντας τα πολεμικά τους όπλα κάναν πομπή από τον Πειραιά ως το κέντρο της Αθήνας και ακολουθούσε θυσία για την Αθηνά επάνω στην Ακρόπολη.
Πηγές
Κατηγορία:Αρχαίες αθηναϊκές εορτές
Ποντιακές Άλπεις
thumb|250px|Η κορυφή [[Κατσκάρ Νταγ, η ψηλότερη της οροσειράς]] Οι Ποντιακές Άλπεις, (τούρκικα: Kuzey Anadolu Dağları, Κουζεϊ Αναντολού Ντάγλαρι, Βόρεια Βουνά της Ανατολίας, ποντιακά: Ποντιακά Παρχάραι), επίσης Ποντιακά όρη, Ποντιακή οροσειρά, οροσειρά του Πόντου ή οροσειρά του Παρυάδρη, είναι οροσειρά στη βόρεια Ανατολία, στην Τουρκία. Η οροσειρά είναι παράλληλη με τα παράλια της Τουρκίας στη Μαύρη θάλασσα. Η λέξη «Παρχάραι» που χρησιμοποιείται στα ποντιακά σημαίνει ψηλή. Η ψηλότερη κορυφή της είναι το βουνό Κατσκάρ Νταγ, με ύψος 3.937 μέτρα.
Τα βουνά λόγω της θέσης τους δρουν ως υδατοφράχτες και εμποδίζουν την υγρασία από τη Μαύρη θάλασσα να μετακινηθεί προς την κεντρική Ανατολία με αποτέλεσμα να δέχονται μεγάλα ύψη βροχής κάθε χρόνο. Η χλωρίδα και η πανίδα των βουνών είναι πλούσια. Τα βουνά καλύπτονται από πυκνό δάσος κυρίως κωνοφόρων. Αυτά τα δάση αποτελούν την οικοζώνη δάση φυλλοβόλων και κωνοφόρων της βόρειας Ανατολίας, ενώ στο ανατολικό άκρο, τα βουνά Ντατσκάρ δίνει τη θέση της στα μικτά δάση του Καυκάσου. Τα δάση στη λωρίδα γης ανάμεσα στην οροσειρά και τη θάλασσα αποτελούνται από φυλλοβόλλα δέντρα, όπως οι οξυές και οι καστανιές, και έλατα. Στα νότια, το οροπέδιο της Ανατολίας είναι πολύ πιο ξηρό, με ηπειρωτικό κλίμα.
Παραπομπές
Κατηγορία:Οροσειρές της Τουρκίας
Θεός και Κράτος (βιβλίο)
Συγγραφή και έκδοση
Το βιβλίο γράφτηκε μεταξύ Φεβρουαρίου και Μαρτίου του 1871. Αρχικά γράφτηκε ως το δεύτερο μέρος ενός μεγαλύτερου έργου που επρόκειτο να ονομαστεί η «Κνουτογερμανική Αυτοκρατορία και η Κοινωνική Επανάσταση». Το πρώτο μέρος θα αφορούσε τον γαλλοπρωσικό πόλεμο και θα εξιστορούσε την ευρωπαϊκή αντίσταση στον ιμπεριαλισμό. Πάντως το «Θεός και Κράτος», όπως τα περισσότερα έργα του Μπακούνιν, είναι ημιτελές και αποσυνδεδεμένο. Όταν ο Μπακούνιν επικρίθηκε σε αυτό, είπε: «όλη μου η ζωή είναι θρυματισμένη». Το «Θεός και Κράτος» είναι πράγματι ένα θραύσμα. Το βιβλίο έχει παραγράφους που εγκαταλείπουν και παίρνουν στη μέση πρότασης, υποσημειώσεις που έχουν τέσσερις ή πέντε παραγράφους και το ίδιο το βιβλίο σταματάει απότομα σε μέσο πρότασης.
Το βιβλίο έμεινε ατέλειωτο από τον Μπακούνιν και μετά τον θάνατο του (1876), δύο αναρχικοί φίλοι το βρήκανε και το εκδώσανε στα Γαλλικά με τίτλο (Dieu et l'État). Το 1883, ο Αμερικάνος αναρχικός Μπέντζαμιν Τάκερ μετάφρασε το βιβλίο στην άλλη όχθη του Ατλαντικού.
Σύνοψη
Το κύριο μήνυμα του «Θεός και Κράτος» είναι η απόρριψη κάθε μορφής εξουσίας. Ο Μπακουνιν χαρακτηρίζει ως «οι δυο εφιάλτες» την εκκλησία και το κράτος τους οποίους θεωρεί ως κύριους θεσμούς της ανθρώπινης υποδούλωσης. Κάθε κράτος είναι το μέσο με το οποίο μια προνομιούχα μειονότητα ελέγχει και εξουσιάζει στην τεράστια πλειονότητα. Κάθε εκκλησία δρα επικουρικά του κράτους για την καθυπόταξη της ανθρωπότητας. Πέραν από την επίθεση στον ιστορικό ρόλο της εκκλησίας, ο Μπακούνιν επιτίθεται και στην Θρησκεία: «Όντας ο θεός το παν, ο πραγματικός κόσμος κι ο άνθρωπος δεν είναι τίποτα.», και συνεχίζει, «''Όντας ο θεός η αλήθεια, η δικαιοσύνη, το καλό, η ομορφιά, η δύναμη κι η ζωή, ο άνθρωπος είναι το ψέμα, η αδικία, το κακό, η ασχήμια, η αδυναμία, κι ο θάνατος. Όντας ο θεός ο αφέντης, ο άνθρωπος είναι δούλος». Ο Μπακούνιν καταλήγει, αντιστρέφοντας ένα περίφημο απόφθεγμα του Βολταίρου, «θα έπρεπε να τον καταργήσουμε''».
Παρακάτω στο έργο, ο Μπακούνιν αναπτύσσει την πολεμική στάση απέναντι στο κράτος και την εκκλησία από την ανθρωπότητα, η οποία πρέπει να στηριχθεί στις «δυο πιο πολύτιμες ιδιότητες» του ανθρώπου: τη δύναμη της σκέψης και την επιθυμία της εξέγερσης.
Ο Μπακούνιν στο έργο του περιγράφει τον κίνδυνο πως μέσα από την ανατροπή της παλιάς τάξης, υπάρχει πάντα ο κίνδυνος να εμφανιστεί μια νέα τάξη εξίσου καταπιεστική. Αυτή η νέα τάξη διανοούμενων, όπως παραδείγματος ο Μαρξ, θα είναι μια διακυβέρνηση μιας μορφωμένης ελίτ «...δεν μπορεί παρά να είναι αδύναμη, γελοία, απάνθρωπη, σκληρή, καταπιεστική, εκμεταλλευτική, ολέθρια». Ο Μπακούνιν πίστευε πως η αποστολή της επιστήμης και της μάθησης θα έπρεπε να είναι να σώσει την ανθρωπότητα από την δεισιδαιμονία, τον μόχθο και την αρρώστια, όχι να αποτελέσει μια νέα μορφή δεσποτισμού. Αυτό, συνέχισε ο Μπακούνιν, μπορεί να γίνει μόνο αν η μάθηση γίνει κτήμα πολλών και όχι κληρονομιά των λίγων.
Εξωτερικοί σύνδεσμοι
Κατηγορία:Αθεϊστικά βιβλία Κατηγορία:Αναρχικά βιβλία Κατηγορία:Θρησκεία και πολιτική Κατηγορία:Πολιτικά βιβλία Κατηγορία:Βιβλία με κριτική στον Χριστιανισμό
Φαμπιάν Κοζέρ
Ο Φαμπιάν Κοζέρ (γαλλικά: Fabien Causeur) (Βρέστη, 16 Ιουνίου 1987), είναι Γάλλος επαγγελματίας, διεθνής καλαθοσφαιριστής. Με ύψος 1.96 μέτρα, αγωνίζεται στη θέση του σούτινγκ γκαρντ. Από το 2017, παίζει στο Πρωτάθλημα Ισπανίας και στην Ευρωλίγκα για τη Ρεάλ Μαδρίτης.
Σταδιοδρομία
Γεννήθηκε στη Βρέστη, της Γαλλίας, ξεκινώντας να παίζει επαγγελματικά από το 2005, στη γαλλική ομάδα Σαιν Τομάς Μπασκέτ Λε Αβρ. Τη σεζόν 2007-08, η ομάδα του κατάφερε να αγωνιστεί στο Eurocup, της επόμενης σεζόν. Τη σεζόν 2009-10 πήρε μεταγραφή στη γαλλική Σολέ Μπάσκετ, παραμένοντας εκεί έως και το 2012. Την επόμενη σεζόν πήρε μεταγραφή στην Μπασκόνια, όπου παρέμεινε έως και το 2016. Τη σεζόν 2015-16 είχε 10,3 πόντους, 3,1 ριμπάουντ και 2 ασίστ ανά ματς στην Ευρωλίγκα.
Στις 25 Ιουλίου του 2017, συμφώνησε με την Ρεάλ Μαδρίτης. Τη σεζόν 2017-18, κατέκτησε την Ευρωλίγκα, νικώντας στον τελικό την Φενέρμπαχτσε 85-80, με τον ίδιο να έχει 17 πόντους (1/3 δίποντα, 3/3 τρίποντα, 6/8 βολές) σε 24:23′. Σε 36 αγώνες στην Ευρωλίγκα μέτρησε 6.9 πόντους, 1,9 ασίστ και 1.6 ασίστ κατά μέσο όρο. Επίσης κατέκτησε και το Πρωτάθλημα Ισπανίας. Μάλιστα στις 15 Ιουνίου 2019, έφτασε τις τις 200 συνολικά συμμετοχές στην διοργάνωση. Στις 3 Ιουλίου 2019, ανανέωσε το συμβόλαιό του με την ομάδα, μέχρι το 2022. Στις 22 Σεπτεμβρίου 2019, κατέκτησε το ισπανικό Σούπερ Καπ. Στις 13 Σεπτεμβρίου 2020, κατέκτησε το τρίτο Σούπερ Καπ της καριέρας του. Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στις 19 Μαΐου 2022, στον ημιτελικό του Final Four κόντρα στην Μπαρτσελόνα είχε 18 πόντους (5/10 δίποντα, 1/2 τρίποντα, 5/5 βολές), 2 ασίστ, 1 ριμπάουντ, 3 κλεψίματα και 18 PIR, βοηθώντας την Ρεάλ να προκριθεί στον τελικό. Συνολικά τη σεζόν 2021-22 στην Ευρωλίγκα κατέγραψε 7.7 πόντους, 2 ριμπάουντ, 1.7 ασίστ 28 συμμετοχές. Στις 19 Ιουνίου 2022, κατέκτησε το Πρωτάθλημα Ισπανίας για τρίτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Ο ίδιος στον αγώνα τίτλου είχε 17 πόντους και 3 ριμπάουντ. Στις 7 Ιουλίου 2022, ανανέωσε το συμβόλαιό του μέχρι το 2024. Στις 25 Σεπτεμβρίου 2022, κατέκτησε το πέμπτο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την δεύτερη Ευρωλίγκα της καριέρας του. Ο ίδιος στον τελικό ξεχώρισε έχοντας 11 πόντους με 3/5 τρίποντα. Τη σεζόν 2022-23 στην Ευρωλίγκα μέτρησε 4 πόντους, 1.2 ασίστ και 1.1 ριμπάουντ σε 29 αγώνες.
Εθνική ομάδα
Το 2007, ο Κοζέρ, έκανε και το ντεμπούτο του με τη Εθνική Γαλλίας, στο Ευρωπαϊκό πρωτάθλημα καλαθοσφαίρισης νέων ανδρών. Το 2010, έπαιξε και με την Εθνική Γαλλίας ανδρών, αφού συμπεριλήφθηκε στη λίστα της ομάδας, για το Παγκόσμιο Πρωτάθλημα Καλαθοσφαίρισης Ανδρών 2010. Επίσης, έπαιξε και στους Ολυμπιακούς Αγώνες του 2012.
Παραπομπές
<References/>
Εξωτερικοί σύνδεσμοι
Κατηγορία:Γάλλοι καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Γαλλίας Κατηγορία:Καλαθοσφαιριστές ΜΛΑ Σαιν Τομάς Κατηγορία:Καλαθοσφαιριστές Σολέ Μπασκέτ Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Μπρόζε Μπάσκετς Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Γερμανίας Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές στους Θερινούς Ολυμπιακούς Αγώνες 2012
1927 Σούβαντο
Ο Σούβαντο (Suvanto) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1936 από τον Φινλανδό αστρονόμο Ράφαελ Σούβαντο, ένα βοηθό του Βάισαλα που παρατηρούσε από το Τούρκου της Φινλανδίας, και πήρε το όνομά του στη μνήμη του, όταν ο Σούβαντο σκοτώθηκε στις τελευταίες ημέρες του πολέμου με τους Σοβιετικούς, το 1940.
Φυσικά χαρακτηριστικά
Τα κυρίως φυσικά χαρακτηριστικά του Σούβαντο είναι άγνωστα. Ο Σούβαντο περιστρέφεται γύρω από τον εαυτό του μία φορά κάθε 8 ώρες και 10 λεπτά.
Εξωτερικοί σύνδεσμοι
Σουβαντο
Τζέιμς Ντέιβιντ Βανς
Ο Τζέιμς Ντέιβιντ Βανς (αγγλικά: James David Vance, συντ. J.D. Vance, 2 Αυγούστου 1984) γνωστός και ως Τζέι Ντι Βανς είναι Αμερικανός πολιτικός, επιχειρηματίας και συγγραφέας, που υπηρετεί ως Γερουσιαστής των Ηνωμένων Πολιτειών για την πολιτεία του Οχάιο, από τον Ιανουάριο του 2023. Είναι μέλος του Ρεπουμπλικανικού Κόμματος.
Ο Βανς, είναι συγγραφέας του βιβλίου απομνημονευμάτων "Hillbilly Elegy" το οποίο είναι bestseller των The New York Times, και έχει λάβει δεκάδες βραβεία και θετικές κριτικές από έγκριτες εφημερίδες και οργανισμούς. Το βιβλίο του, έγινε δραματική ταινία του Netflix, με τον ομώνυμο τίτλο. Ο Βανς, είναι εταίρος σε επενδυτικές εταιρείες και συνιδρυτής της εταιρείας Narya Capital στο Σινσινάτι.
Εξελέγη πρώτη φορά στη Γερουσία των Ηνωμένων Πολιτειών, στις γενικές εκλογές του 2022, νικώντας τον Δημοκρατικό ανθυποψήφιό του με ποσοστό 53.3% έναντι 46.7% των ψήφων.
Βιογραφία
Ο γεννημένος ως Τζέιμς Ντόναλντ Μπόουμαν, γεννήθηκε τον Αύγουστο του 1984, στο Μίντλταουν του Οχάιο (μια περιοχή έξω από το Σινσινάτι), όπου και μεγάλωσε. Έχει σκωτσέζικη και ιρλανδική καταγωγή. Αργότερα υιοθέτησε το επώνυμο του παππού του Τζέιμς Βανς.
Ο Τζέι Ντι Βανς, αποφοίτησε το Λύκειο του "Middletown High School" το 2003. Κατόπιν, εντάχθηκε και κατατάχθηκε στο Σώμα Πεζοναυτών των Ηνωμένων Πολιτειών, και υπηρέτησε στον Πόλεμο του Ιράκ, ως ανταποκριτής μάχης. Υπηρέτησε στον στρατό έως το 2007. Κατόπιν, επέστρεψε στο Οχάιο και σπούδασε Πολιτικές Επιστήμες και Φιλοσοφία στο Πολιτειακό Πανεπιστήμιο του Οχάιο (OSU), λαμβάνοντας πτυχίο (BA) το 2009 με βαθμό άριστα. Στη συνέχεια, σπούδασε Νομική στο Πανεπιστήμιο Γέιλ, και έλαβε πτυχίο νομικής (JD) το 2013.
Γερουσία των Ηνωμένων Πολιτειών
Τον Μάιο του 2021, ο Βανς, ανακοίνωσε την υποψηφιότητά του για το χρίσμα του Ρεπουμπλικανικού Κόμματος για την έδρα της Γερουσίας των Ηνωμένων Πολιτειών στο Οχάιο, ύστερα από την πρόθεση του Ρεπουμπλικανού γερουσιαστή Ρομπ Πόρτμαν να αποσυρθεί από την Γερουσία. Τον Ιούλιο του 2021, εντάχθηκε επίσημα στην κούρσα για τις προκριματικές εκλογές.
Στις προκριματικές εκλογές των Ρεπουμπλικανών, τον Μάιο του 2022, κατάφερε και έλαβε το χρίσμα του κόμματος για τις γενικές εκλογές του Νοεμβρίου. Στις γενικές εκλογές του Νοεμβρίου, κατάφερε να νικήσει τον Δημοκρατικό αντίπαλό του, Τιμ Ράιαν, λαμβάνοντας ποσοστό 53.3% έναντι 46.7% των ψήφων.
Ανέλαβε καθήκοντα, κατά την έναρξη του 118ου Κογκρέσου των Ηνωμένων Πολιτειών, στις 3 Ιανουαρίου 2023.
Παραπομπές
Κατηγορία:Γερουσιαστές των ΗΠΑ Κατηγορία:Οχάιο Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί δικηγόροι Κατηγορία:Αμερικανοί συγγραφείς Κατηγορία:Αμερικανοί επιχειρηματίες __ΕΥΡΕΤΗΡΙΟ__ Κατηγορία:Αμερικανοί απομνημονευματογράφοι Κατηγορία:Απόφοιτοι του Πανεπιστημίου Γέιλ
Ματία Καμπόνι
Ο Ματία Καμπόνι (γενν. 26 Απριλίου 1996) είναι Ιταλός αθλητής της ιστιοπλοΐας.
Συμμετείχε στους Θερινούς Ολυμπιακούς Αγώνες 2016 στο Ρίο ντε Τζανέιρο, στο αγώνισμα του RS:X.
Αουρόρα Φούτμπολ Κλουμπ
Η Αουρόρα Φούτμπολ Κλουμπ είναι μια επαγγελματική ποδοσφαιρική ομάδα από τη Γουατεμάλα. Έδρα της ομάδας είναι το Estadio Del Ejército στην Πόλη της Γουατεμάλας. Είναι μία από τις πιο δυνατές ομάδες τις χώρας. Παρόλο που παραμένει η τρίτη πιο πετυχημένη ομάδα της χώρας, τα τελευταία χρόνια έχει υποβιβαστεί σε χαμηλότερη κατηγορία. Χρώματα της ομάδας είναι το μαύρο και το κίτρινο. Η ομάδα ιδρύθηκε στις 14 Απριλίου 1945 σαν Aurora de la Guardia de Honor. Ανήκει στο στρατό της χώρας. Το υφιστάμενο όνομα της το υιοθέτησε το 1946. Έχει κερδίσει 8 πρωταθλήματα, ήταν 10 φορές στη δεύτερη θέση και έχει δύο διεθνείς τίτλους.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1945 Κατηγορία:Αουρόρα Φούτμπολ Κλουμπ
Βαμβακάς
Το ελληνικό επώνυμο Βαμβακάς μπορεί να αναφέρεται σε κάποιο από τα εξής πρόσωπα:
Επίσης, με το όνομα Βαμβακάς είναι γνωστό ένα ακρωτήριο της νήσου Πάτμου.
Κατηγορία:Ελληνικά επώνυμα
Εμμανουήλ Ι. Παπαδογιάννης
Ο '''Εμμανουήλ Ι. Παπαδογιάννης''' (πέθανε στις 30 Μαΐου 1961) ήταν Έλληνας δικηγόρος και Νομάρχης.
Βιογραφία
Σπούδασε νομικά και εργάστηκε ως δικηγόρος. Υπηρέτησε ως Νομάρχης Καβάλας από τις 6 Μαρτίου 1945 έως τις 27 Ιουλίου 1945. Πέθανε το 1961 και κηδεύτηκε από το Πρώτο Νεκροταφείο Αθηνών.
Ανάχαρσις
Ο Ανάχαρσις ήταν Σκύθης ηγεμόνας και σοφός του 6ου αιώνα π.Χ., γιος του Γνούρου, θαυμαστής του ελληνικού πολιτισμού επηρεασμένος από την μητέρα του, ελληνικής καταγωγής.
Η ζωη του
Το 589 π.Χ. πήγε στην Αθήνα επί Σόλωνος, του οποίου έγινε φίλος. Όταν επέστρεψε στην πατρίδα του επιχείρησε να εισαγάγει τον ελληνικό πολιτισμό, ώς και την λατρεία της θεάς Δήμητρας. Δολοφονήθηκε από τον αδερφό του με ένα τόξο, ο οποίος για να δικαιολογηθεί είπε ότι ο Ανάχαρσις ήθελε να εισάγει στη Σκυθία τα Ελευσίνια Μυστήρια. Δεν έχει διασωθεί κανένα συγγραφικό του έργο. Λέγεται ότι είχε γράψει ένα έργο που σύγκρινε τους νόμους των Σκυθών με τους νόμους των Ελλήνων, καθώς κι ένα ακόμη για την τέχνη του πολέμου. Έγινε γνωστός για την απλότητα του τρόπου ζωής του και για τις ακριβείς παρατηρήσεις του επάνω στα έθιμα και τα μορφώματα των Ελλήνων. Όταν κάποτε ένας, ονόματι Άττικος, τον κορόϊδευε για την Σκυθική καταγωγή του, σε απάντηση ο Ανάχαρσις του είπε το γνωστό:
"Ἐμοὶ μὲν ἡ πατρὶς ὄνειδος, σὺ δὲ τῇ πατρίδι·", δηλαδή: "`Εμένα μεν η πατρίδα μου με ντροπιάζει, ενώ εσύ (με τον τρόπο σου αυτό) ντροπιάζεις την πατρίδα σου".
Ο Ανάχαρσις του Λουκιανού
Ήταν ο πρώτος μέτοικος που έλαβε δικαιώματα Αθηναίου πολίτη. Ο Λουκιανός έγραψε δύο διαλόγους για τον Ανάχαρση, τον Ανάχαρσιν και τον Σκύθην,
Το διήγημα του Ζαν-Ζακ Μπαρτελεμύ
Ο Γάλλος αρχαιοδίφης του 18ου αιώνα Ζαν-Ζακ Μπαρτελεμύ έγραψε ένα τετράτομο μυθιστορηματικό έργο σχετικά με έναν απόγονο του Ανάχαρση ο οποίος πραγματοποίησε παρόμοια περιήγηση στην αρχαία Ελλάδα. Ο Ανάχαρσις είχε πεί και την σοφή φράση: "Πολέμιον ανθρώποις αυτοί εαυτοίς." Πού σημαίνει: "Ο εχθρός του ανθρώπου είναι ο ίδιος ο εαυτός του."
Εξωτερικοι συνδεσμοι
Κατηγορία:Σκύθες
Στρατιά Αιγαίου
Η Στρατιά Αιγαίου (Ege Ordusu), η οποία στο παρελθόν ονομαζόταν 4η Στρατιά (4. Ordu), είναι μία από τις τέσσερις στρατιές του τουρκικού στρατού. Στη δικαιοδοσία της «Διοίκησης Στρατιάς Αιγαίου» (Ege Ordusu Komutanlığı) υπόκεινται όλες οι δυτικές ακτές της Τουρκίας και έχει έδρα τη Σμύρνη. Σχηματίστηκε τον Ιούλιο 1975 με αφορμή την πολιτική αστάθεια της Ελλάδας.
Αποστολή
Η αποστολή της είναι να προστατεύσει τα δυτικά σύνορα του Αιγαίου, από την απειλή του ελληνικού στρατού στα νησιά. Η Ελλάδα είναι κατά της ύπαρξης της Στρατιάς Αιγαίου, καθώς αποτελεί απειλή για τα ελληνικά νησιά, και τα σύνορά της, αναφέροντας τις ισχυρές αμφίβιες δυνάμεις της στρατιάς, που είναι επιθετικού χαρακτήρα. Η Τουρκία διατηρεί αυτές τις δυνάμεις καθώς τις θεωρεί αμυντικές, ενώ χρησιμεύουν στην εκπαίδευση του τουρκικού στρατού.
Ασκήσεις
Η στρατιά σε συχνή βάση δεσμεύει περιοχές του Αιγαίου για ασκήσεις. Για τις περισσότερες ασκήσεις η Ελλάδα κατηγορεί την Τουρκία για παραβίαση του εθνικού της χώρου, αλλά η Τουρκία αρνείται τις κατηγορίες.
Σε ετήσια βάση πραγματοποιείται η άσκηση EFES (το όνομα προέρχεται από την πόλη της Εφέσου στην Σμύρνη) το σενάριο της οποίας αφορά στην απόβαση και κατάληψη νησιών.
Διάρθρωση
Η επιχειρησιακή διάρθρωση της Στρατιάς Αιγαίου είναι η εξής:
Εξωτερικοί σύνδεσμοι
Αιγαιου Στρατια Αιγαιου Στρατια
Θέμα Καλουδίων
Το Θέμα Καλουδίων ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα.
Η Στρατηγίδα βρισκόταν στην περιοχή της Μελιτηνής κοντά στον Ευφράτη, υα Καλούδια ήταν η αρχαία Κλαυδιάς, και περιελάμβανε τα Καλούδια, μικρή κώμη με την γύρω της περιοχή. Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές
Γάβρος Καστοριάς
Ο Γάβρος είναι ακατοίκητο ορεινό χωριό στην Περιφερειακή Ενότητα Καστοριάς με υψόμετρο 810 μέτρα.
Θέμα Καλουδίων
Παραπομπές
Κατηγορία:Βυζαντινά θέματα
Γάβρος Καστοριάς
Παραπομπές
Κατηγορία:Εγκαταλελειμμένα χωριά του νομού Καστοριάς
3306 Βύρων
Φυσικά χαρακτηριστικά
Η μέση διάμετρος του Βύρωνα εκτιμάται σε 7,6 ± 1,9 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,28 ± 0,13. Ο Βύρων περιστρέφεται γύρω από τον εαυτό του μία φορά κάθε 7 ώρες και 19 λεπτά.
Εξωτερικοί σύνδεσμοι
Βυρων
Γιούλια Ζίκοβα
Η Γιούλια Ζίκοβα (γεννημένη στις 25 Νοεμβρίου 1995) είναι Ρωσίδα αθλήτρια της σκοποβολής.
Το 2018 στο Παγκόσμιο πρωτάθλημα σκοποβολής της Τσανγκγουόν κατέκτησε το χάλκινο μετάλλιο στα 50 μέτρα τουφέκι τριών στάσεων ομαδικό.
Στο Ευρωπαϊκό πρωτάθλημα σκοποβολής του Όσιγιεκ το 2021 αναδείχθηκε πρωταθλήτρια στα 10 μέτρα αεροβόλο τουφέκι ομαδικό, στα 50 μέτρα τουφέκι τριών στάσεων ομαδικό και στα 50 μέτρα τουφέκι τριών στάσεων ομαδικό μικτό. Επίσης κατέκτησε το αργυρό μετάλλιο στα 50 μέτρα τουφέκι τριών στάσεων. Είναι αθλήτρια του συλλόγου Ντιναμό και κατοικεί στο Κρασνογιάρσκ.
Παραπομπές
Κατηγορία:Ρωσίδες αθλήτριες της σκοποβολής Κατηγορία:Αθλητές της σκοποβολής στους Παγκόσμιους Στρατιωτικούς Αγώνες 2019 Κατηγορία:Αθλητές της σκοποβολής στους Ευρωπαϊκούς Αγώνες 2019 Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Messerschmitt Bf 108
Το Messerschmitt Bf 108 Taifun είναι γερμανικό μονοκινητήριο αεροσκάφος συνδέσμου/γενικής χρήσης το οποίο αναπτύχθηκε από την Bayerische Flugzeugwerke τη δεκαετία του 1930.
Σχεδιασμός και ανάπτυξη
Το Bf 108, που αρχικά ονομάζονταν M 7, αναπτύχθηκε ως τετραθέσιο αεροπλάνο αθλητισμού και αναψυχής που θα συμμετείχε σε διεθνή διαγωνισμό του 1934 (Challenge International de Tourisme). Πραγματοποίησε την παρθενική του πτήση την άνοιξη του 1934, προωθούμενο από κινητήρα Hirth HM 8U των 247 hp που έστρεφε τρίφυλλη έλικα.
Παρόλο που άλλα αεροσκάφη είχαν καλύτερες επιδόσεις από το M 37 στον διαγωνισμό, η σχεδίαση του Βίλι Μέσσερσμιτ αποδείχθηκε ιδιαίτερα ελκυστική για την επίτευξη διάφορων ρεκόρ. Ανάμεσα στα πολύ θετικά χαρακτηριστικά συγκαταλέγονταν η χαμηλή κατανάλωση καυσίμου, η ευκολία στον χειρισμό και η εξαιρετική συμπεριφορά στην απογείωση και την προσγείωση. Το Bf 108A επίσης πέταξε για πρώτη φορά το 1934, ενώ τον επόμενο χρόνο ακολούθησε το Bf 108B που διέθετε αερόψυκτο κινητήρα Argus As 10. Η διάσημη πιλότος Έλλυ Μπάινχορν (Elly Beinhorn]) έδωσε στο δικό της Bf 108 το προσωνύμιο Taifun (τυφώνας στα γερμανικά) που διαδόθηκε και καθιερώθηκε.
Επιχειρησιακή ιστορία
Η γερμανική Luftwaffe αξιοποίησε επιχειρησιακά τον τύπο σε όλη τη διάρκεια του Δευτέρου Παγκοσμίου Πολέμου, κυρίως για τη μεταφορά στελεχών και ως αεροσκάφος συνδέσμου. Η παραγωγή του μεταφέρθηκε στην κατεχόμενη Γαλλία την περίοδο του πολέμου και συνεχίστηκε μετά το 1945 ως Nord 1000 Pingouin.
Θάνατοι τον Αύγουστο του 2013
Παραπομπές
08
Μαμελούκοι
200px|thumb|Οθωμανός μαμελούκος, σε γκραβούρα του 1810.
Οι Μαμελούκοι ήταν στρατιωτικές δυνάμεις δούλων («μαμλούκ») οι οποίοι κατά τη διάρκεια του Μεσαίωνα κατάφεραν να εξουσιάσουν διάφορα μουσουλμανικά κράτη. Διακρίνονταν από τα σειρήτια και τα σύμβολα που είχαν κεντημένα στην ενδυμασία τους. Σε διάφορες περιόδους της ιστορίας έγιναν αρκετά ισχυρή ομάδα, καταφέρνοντας ακόμα και να κυβερνήσουν την Αίγυπτο μεταξύ 1250-1517. Το φαινόμενο των Μαμελούκων ( David Ayalon ) ήταν η αιτία για να δημιουργηθεί μια ειδική κλάση πολεμιστών, που θα είχαν μεγάλη πολιτική σημασία. Αυτό το φαινόμενο διήρκεσε από τον 9ο έως το 19ο αιώνα. Με τον καιρό έγιναν μια ισχυρή στρατιωτική κάστα σε διάφορα μουσουλμανικά κράτη. Περιστασιακά, στην Αίγυπτο, αλλά και στο Λίβανο, στο Ιράκ και στην Ινδία, είχαν την πολιτική και τη στρατιωτική εξουσία.
Κατά την εκστρατεία του Ναπολέοντα στην Αίγυπτο (1798) το σώμα των Μαμελούκων παρέμεινε στην Αίγυπτο και ενσωματώθηκε στον γαλλικό στρατό. Εκείνη την εποχή (τέλη 18ου, αρχές 19ου αιώνα) ένα μεγάλο μέρος των Μαμελούκων ήταν Γεωργιανοί, Ρώσοι, Κιρκάσιοι και  Έλληνες καθώς και άλλες εθνότητες. Κατά ιστορικό Jacques Godechot, ειδικό στη Γαλλική Επανάσταση, τα σώματα των Μαμελούκων του Ναπολέοντα αποτελούνταν πρακτικά από Έλληνες. Αυτοί, μετά την αποχώρηση του γαλλικού στρατού από την Αίγυπτο, εγκαταστάθηκαν στη Μασσαλία.
Η καταγωγή των Μαμελούκων
Στα μεσαιωνικά ισλαμικά κράτη έχαιραν ιδιαίτερης εκτίμησης οι δούλοι Τουρκικής καταγωγής οι όποιοι θα χρησιμοποιούνταν ως στρατιώτες. Κύρια δεξαμενή στρατιωτικών δούλων για τα ισλαμικά κράτη αποτέλεσαν οι στέπες της νοτιοανατολικής Ουκρανίας και της νότιας Ρωσίας καθώς και οι περιοχές του βορείου Καυκάσου. Εκεί κατά τον 10ο αι. μ.Χ. εγκαθιστώνται νομαδικές Τουρκομανικες φυλές οι οποίες θα σχηματίσουν δικές τους συνομοσπονδίες.
Άγιος Λουκάς (συνοικία Λευκωσίας)
O Άγιος Λουκάς είναι συνοικία του Δήμου Λευκωσίας. Μετά την τουρκική εισβολή του 1974, η διοικητική έκταση της συνοικίας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα δυτικά και βόρεια συνορεύει με το Αμπού Καβούκ και στα ανατολικά και νότια με το Γενί Τζαμί.
Πληθυσμός
Ο πίνακας που ακολουθεί παρουσιάζει τον πληθυσμό της συνοικίας σύμφωνα με τις απογραφές πληθυσμού που πραγματοποιήθηκαν στην Κύπρο έως το 1946 που απογραφόταν ξεχωριστά. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν.
Παραπομπές
Κατηγορία:Συνοικίες Δήμου Λευκωσίας
Ακουστότητα του ήχου
Ακουστότητα του ήχου λέγεται το χαρακτηριστικό με το οποίο ξεχωρίζουμε τους ήχους σε ισχυρούς και λιγότερο ισχυρούς, ασθενείς, κλπ. Η ακουστότητα καθορίζεται κυρίως από την ένταση του ηχητικού κύματος, δηλαδή την ηχητική ενέργεια που φτάνει στο αφτί μας κάθε δευτερόλεπτο. Ωστόσο, εκτός από την ένταση, εξαρτάται και από τη συχνότητα του ήχου.
Η ακουστότητα είναι υποκειμενικό μέγεθος που σχετίζεται με την αντίληψη της ακουστικής πίεσης. Ο επίσημος ορισμός, σύμφωνα με τον Αμερικανικό Εθνικό Ινστιτούτο Τυποποίησης (ANSI) είναι: "Το χαρακτηριστικό της ακουστικής αισθησης κατά το οποίο οι ήχοι μπορούν να διαταχθούν σε μία κλίμακα με εύρος από τους χαμηλόφωνους στους μεγαλόφωνους". Η σχέση μεταξύ των φυσικών χαρακτηριστικών του ήχου και του αντιληπτικού μεγέθους της ακουστότητας αποτελείται από φυσικά, φυσιολογικά και ψυχολογικά συστατικά.